ธนทัต ชัยอรรถ

**ธนทัต ชัยอรรถ**  (เกิด 30 มีนาคม พ.ศ. 2535) ชื่อเล่น **แกงส้ม** เป็นนักแต่งเพลงชาวไทย มีชื่อเสียงจากการประกวดเดอะสตาร์ ค้นฟ้าคว้าดาว ปี 8 และได้รับตำแหน่งรองชนะเลิศ โดยเมื่อตอนอายุ 16 ปี เขาเคยเข้าประกวดรายการ “C-SA กำลัง 2” (ซีซ่า กำลัง 2) พร้อมกับได้เข้ารอบชิงชนะเลิศ แกงส้มเริ่มเป็นที่รู้จักจากเพลง "รักเธอ 24 ชั่วโมง” ซึ่งเป็นซิงเกิลแรกในฐานะนักร้องอาชีพ และได้มีอัลบั้ม “Kangsom 24.7” เป็นอัลบั้มแรกในชีวิต แกงส้มมีความถนัดและชื่นชอบการร้องเพลงแนวฮิปฮอป อาร์แอนด์บีมากเป็นพิเศษ และได้เป็นที่รู้จักอย่างกว้างขวางมากขึ้นจากเพลง “คุณและคุณเท่านั้น” ซึ่งเป็นเพลงที่ติดชาร์ตอันดับหนึ่งของวิทยุทั่วประเทศได้นานกว่า 10 สัปดาห์  

นอกจากผลงานเพลงแล้ว แกงส้มยังมีผลงานการแสดงอย่างต่อเนื่อง โดยมีผลงานละครเรื่องแรกคือเรื่อง บ่วงรัก ทางช่อง 5 และได้มีผลงานละครโทรทัศน์และซีรีส์ทางช่องวัน 31 ทั้งในบทสมทบ บทนำ และรับเชิญในเวลาต่อมา อาทิ ฝันเฟื่อง ขอโทษที่รักเธอ และซีรีส์ รักฝุ่นตลบ เป็นต้น อีกทั้งแกงส้มยังมีโอกาสแสดงละครเวทีโดยได้รับบทนำในละครเวทีเรื่อง เลือดขัตติยา เดอะมิวสิคัล วันสละโสดกับโจทก์เก่า ๆ เดอะมิวสิคัลคอมเมดี้ และ ลอดลายมังกร เดอะมิวสิคัล ปัจจุบันแกงส้มยังคงทำเพลงอย่างต่อเนื่อง รวมถึงการเป็นเบื้องหลังและโปรดิวเซอร์ให้แก่ศิลปินคนอื่น ๆ มากมาย นอกจากนี้เขายังเป็นเจ้าของค่ายเพลง OGME ENTERTAINMENT ซึ่งมีจุดเริ่มต้นมาจากการทำเพลงลงในช่องยูทูบร่วมกับเพื่อน ๆ ที่ใช้ชื่อว่า OGME หรือชื่อเต็ม Original Me โดยภายหลังเมื่อแต่ละคนเติบโตขึ้นจึงได้นำประสบการณ์ต่าง ๆ ที่มีมาเปิดค่ายเพลง โดยมีจุดเป้าหมายผลิตเพลงให้แก่ศิลปินหน้าใหม่ควบคู่ไปกับการทำเพลงของตนเองด้วยเช่นกัน

## ประวัติ

ธนทัต ชัยอรรถ เกิดที่กรุงเทพมหานคร เป็นบุตรชายคนกลางของสุรศักดิ์ ชัยอรรถ และดวงกมล ชัยอรรถ เขาเป็นคนไทยเชื้อสายจีน ที่มาของชื่อแกงส้มนั้น เนื่องจากพ่อและแม่เคยเปิดร้านข้าวแกง จึงตั้งชื่อลูกเป็นชื่ออาหาร มีพี่น้องทั้งหมด 3 คน โดยมีพี่สาว 1 คน และน้องชาย 1 คน ธนทัตจบการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) สายวิทย์-สถาปัตย์ พร้อมได้รับมอบพระเกี้ยวเกียรติยศจากโรงเรียนเนื่องจากผลการเรียนดีตลอด 6 ปีที่ศึกษา นอกจากนี้ใน พ.ศ. 2553 แกงส้มยังเคยเข้ารอบ 30 คนสุดท้ายในการออดิชั่นศิลปินจากค่ายเพลง วายจีเอ็นเตอร์เทนเมนต์ ของประเทศเกาหลีใต้อีกด้วย โดยใช้เพลง *Come back to me* ของ Se7en ในการส่งเข้าออดิชัน

แกงส้มเริ่มสนใจดนตรีตั้งแต่เด็ก ประกอบกับการสนับสนุนเต็มที่ของพ่อแม่ ทำให้เขามีความสามารถทางด้านดนตรีหลายอย่าง เช่น เปียโน กีตาร์ กลอง การเต้นแบบป็อปปิง และ บีบอย นอกจากนี้ แกงส้มยังสามารถบีตบ็อกซ์ และแร็ปได้อีกด้วย เนื่องจากเป็นคนที่รักเสียงเพลงจึงทำให้แกงส้มสามารถร้องเพลงได้หลายแนว แต่แนวที่ถนัดที่สุดคืออาร์แอนด์บีและฮิปฮอป เขายังมีงานอดิเรกคือการแต่งเพลงและการร้องคัฟเวอร์ ซึ่งเขาได้นำเพลงที่เขาแต่งและคัฟเวอร์ลงยูทูบ ซึ่งได้รับความสนใจอย่างล้นหลาม เพลงที่ได้รับความสนใจมากที่สุดคือเพลง “หัวใจจะวาย” มีผู้ชมมากกว่า 5 ล้านวิว ซึ่งเขาได้ยืมดนตรีเพลง *Strip* ของ คริส บราวน์ มาใช้และแต่งเนื้อร้องและทำนองใหม่ เรียกว่าการ ฟิกซ์เทป (Fixtape)

หลังจากเข้าเรียนระดับมหาวิทยาลัยที่คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แกงส้มเริ่มหารายได้เสริมด้วยการเป็นครูสอนร้องเพลงให้กับสถาบันดนตรี เคพีเอ็น มิวสิก สาขา ฟิวเจอร์พาร์ค รังสิต โดยสอนเฉพาะวันเสาร์ ภายหลังแกงส้มตัดสินใจเข้าประกวดเดอะสตาร์ ค้นฟ้าคว้าดาว ปี 8 รอบภาคกลาง หลังจากเคยพลาดหวังโดยการตกรอบแรกไปในปี 6 จนสุดท้ายสามารถผ่านเข้ารอบเป็น 8 คนสุดท้ายได้สำเร็จ ในปี 2555 แกงส้มได้เข้าประกวดร้องเพลงในรายการ เดอะสตาร์ 8 จนสามารถได้ตำแหน่งรองชนะเลิศเดอะสตาร์ ค้นฟ้าคว้าดาวปี 8 ซิงเกิลแรกในชีวิตของเขาคือ "รักเธอ 24 ชั่วโมง” 

ก่อนที่เข้าประกวดเดอะสตาร์ 8 ธนทัตยังได้ประกวดเวทีต่างอาทิ C-SA กำลัง 2, เดอะสตาร์ ค้นฟ้าคว้าดาว ปี 6 , ทรู อะคาเดมี่ แฟนเทเชีย ซีซั่น 4 เป็นต้น
### เปิดค่ายเพลง
ในช่วง พ.ศ. 2560 แกงส้มได้มีผลงานละครชุดเสน่หา Diary ตอน แสบเสน่หา และได้ร้องเพลงประกอบละครจำนวนสองเพลง อย่างไรก็ตาม  แกงส้มได้เริ่มมีผลงานเพลงส่วนตัวกับช่อง OGME  ในยูทูบมากขึ้น ก่อนที่จะตัดสินใจไม่ต่อสัญญาเพลงกับทางค่ายเอ็กแซ็กท์ และเปิดค่ายเพลงของตัวเองในนาม OGME Entertainment ใน พ.ศ. 2561 ซึ่งค่าย OGME Entertainment นั้นเป็นค่ายเพลงที่แกงส้มเปิดขึ้นเพื่อผลักดันศิลปินหน้าใหม่ ควบคู่ไปกับการทำเพลงให้ตัวเองและผลิตรายการค้นหาศิลปินหน้าใหม่ผ่านช่องทางออนไลน์ ชื่อรายการ Road to Idol ปัจจุบัน แกงส้มยังคงทำผลงานเพลงอย่างต่อเนื่อง ทั้งเพลงของตนเองในนาม KANGSOMKS รวมถึงการเป็นเบื้องหลัง เป็นทั้งผู้แต่งเพลง แต่งเนื้อร้อง/ทำนอง และโปรดิวเซอร์ให้กับศิลปินคนอื่น ๆ อีกมากมาย 

ตั้งแต่ปี พ.ศ. 2566 เขาเปิดค่ายเพลงไรเซอร์ มิวสิค ที่เอานักร้องนักแสดงจาก GMMTV มาร่วมงานทั้งนี้แกงส้มรับเป็นผู้บริหารและนักแต่งเพลง

ชีวิตส่วนตัว ธนทัตคบหาดูใจกับ ดาว - ณัฐภัสสร สิมะเสถียร นักร้อง นักแสดง พิธีกร ดีเจ

## ผลงานการแสดง

### ภาพยนตร์

### ละครโทรทัศน์

### ซิตคอม

### ละครเวที

## ผลงานพิธีกร
** ออนไลน์ **
* **พ.ศ. 2562** : ทางช่อง YouTube:KANGSOMKS

## ผลงานเพลง
### อัลบั้มเดี่ยว
***อัลบั้ม KANGSOM 24.7**วางแผง 31 มกราคม 2556
# I Love Your Smile
# รักแท้ในใจเธอ
# คนไหนโสด ร้องร่วมกับ โดม เดอะสตาร์
# รักเท่าเดิม
# รักเธอ 24 ชั่วโมง 
# เต็มใจ เพลงประกอบละคร บ่วงรัก
# หัวใจจะวาย
# MR. Romantic
# คนเลิกกันไม่ทำแบบนี้
# ซ้ำ ๆ คำนี้

### อัลบั้มรวม
# อัลบั้ม The Star 8
# อัลบั้ม รวมเพลงจากละครเวที “เลือดขัตติยา เดอะ มิวสิคัล”
# อัลบั้ม 10 Years of Love บทเพลงรักจากเดอะสตาร์

### ซิงเกิล

### ผลงานเพลงกับค่าย OGME Entertainment

### ผลงานเพลงอื่น ๆ

## คอนเสิร์ตและแขกรับเชิญในคอนเสิร์ตต่าง ๆ

## โฆษณา
* แบรนด์ ซุปไก่สกัด (2550-2554)
* WeChat ร่วมกับ ฮั่น เดอะสตาร์ และ เต็มฟ้า กฤษณายุธ (2555)
* แดรี่ควีน โอรีโอ บลิซซาร์ด (2555)
* แดรี่ควีน ชาเขียว อัลมอนด์ บลิซซาร์ด (2555)
* แดรี่ควีน โอวัลติน ภูเขาไฟ บลิซซาร์ด (2555)
* ฟลูโอคารีล เมาท์สเปรย์ Fluocaril Mouth Spray (2555)
* สเตร็ปซิล น้ำผึ้งมะนาว (2557)
* Singha Discovers 500 Galapagos แค่คุณเปิด โลกก็เปลี่ยน (2557)
* Hi-Q UHT Dream Discovery กล้าคิด พิชิตฝัน - Dumex (2558)
* บัตรสมาชิกอิออน Aeon Thana Sinsap - Member card (2562)
* ชีวิตเงินดี๊ดี TTB เปลี่ยนกันวันนี้ เปลี่ยนกับทีทีบี - KangsomKS x Bell Warisara

## รางวัลที่ได้รับ

## อ้างอิง

## แหล่งข้อมูลอื่น
* 
* 
* 
* 

หมวดหมู่:บุคคลที่เกิดในปี พ.ศ. 2535
หมวดหมู่:บุคคลจากกรุงเทพมหานคร
หมวดหมู่:เดอะสตาร์ ค้นฟ้าคว้าดาว
หมวดหมู่:ศิลปินชาวไทย
หมวดหมู่:นักร้องชายชาวไทย
หมวดหมู่:แร็ปเปอร์ไทย
หมวดหมู่:ฮิปฮอปไทย
หมวดหมู่:นักร้องป็อปไทย
หมวดหมู่:นักแต่งเพลงชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:ศิลปินสังกัดเดอะ วัน เอ็นเตอร์ไพรส์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงอิสระชาวไทย
หมวดหมู่:ผู้ประกาศข่าวชาวไทย
หมวดหมู่:นักร้องจากจังหวัดตราด
หมวดหมู่:นักแสดงจากจังหวัดตราด
หมวดหมู่:ชาวไทยเชื้อสายจีน